L 168/16 Euroopan unionin virallinen lehti 2.7.2010 KOMISSION ASETUS (EU) N:o 581/2010, annettu 1 päivänä heinäkuuta 2010, enimmäistiheydestä, jolla olennaiset tiedot on kopioitava ajoneuvoyksiköistä ja kuljettajakorteista (ETA:n kannalta merkityksellinen teksti) EUROOPAN KOMISSIO, joka ottaa huomioon Euroopan unionin toiminnasta tehdyn sopi- muksen, ottaa huomioon tieliikenteen sosiaalilainsäädännön yhdenmu- kaistamisesta ja neuvoston asetusten (ETY) N:o 3821/85 ja (EY) N:o 2135/98 muuttamisesta sekä neuvoston asetuksen (ETY) N:o 3820/85 kumoamisesta 15 päivänä maaliskuuta 2006 annetun Euroopan parlamentin ja neuvoston asetuksen (EY) N:o 561/2006 (f) ja erityisesti sen 10 artiklan 5 kohdan c alakohdan, sekä katsoo seuraavaa: (1) — Ajoneuvoyksikköön ja kuljettajakorttiin tallennetut tiedot on tarpeen kopioida säännöllisesti, jotta voidaan tehok- kaasti valvoa, että kuljettaja ja yritys noudattavat asetuk- sessa (EY) N:o 561/2006 vahvistettuja ajo- ja lepoaikoja koskevia säännöksiä. (2) — Tieliikenneyrityksiä koskevien edellytysten yhdenmukais- tamista kaikkialla unionissa voidaan edistää vahvistamalla enimmäistiheys, jolla olennaiset tiedot on kopioitava ajo- neuvoyksiköistä ja kuljettajakorteista. (3) — Tietojen kopioinnin enimmäistiheyden määrittämiseksi olisi otettava huomioon ainoastaan päivät, joiden osalta toimintoja on tallennettu. (4) — Yksilöiden suojelusta henkilötietojen käsittelyssä ja näi- den tietojen vapaasta liikkuvuudesta 24 päivänä loka- kuuta 1995 annettua Euroopan parlamentin ja neuvoston direktiiviä 95/46/EY (?) sovelletaan tämän asetuksen mu- kaisesti tapahtuvaan henkilötietojen käsittelyyn. (5) — Yritysten hallinnollisten rasitteiden vähentämiseksi on ai- heellista määritellä kopioitavat olennaiset tiedot. (6) — Tässä päätöksessä säädetyt toimenpiteet ovat neuvoston asetuksen (ETY) N:o 3821/85 (?) 18 artiklan 1 kohdalla perustetun komitean lausunnon mukaiset, ON HYVÄKSYNYT TÄMÄN ASETUKSEN: 1 artikla 1. — Tässä asetuksessa säädetään enimmäistiheydestä, jolla olen- naiset tiedot on kopioitava ajoneuvoyksiköstä ja kuljettajakor- tista asetuksen (EY) N:o 561/2006 10 artiklan 5 kohdan a alakohdan i alakohdan soveltamiseksi. 2. — Tässä asetuksessa ”olennaisilla tiedoilla” tarkoitetaan digi- taalisen ajopiirturin tallentamia kaikkia muita tietoja kuin yksi- tyiskohtaisia nopeustietoja. 3. — Enimmäistiheys, jolla olennaiset tiedot on kopioitava, on enintään: a) 90 päivää ajoneuvoyksikön osalta; ja b) 28 päivää kuljettajakortin osalta. 4. — Olennaiset tiedot on kopioitava siten, että mitään tietoja ei pääse häviämään. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa leh- dessä. Sitä sovelletaan sen julkaisemista seuraavasta 90. päivästä al- kaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa perussopimusten mukaisesti. Tehty Brysselissä 1 päivänä heinäkuuta 2010. () EUVL L 102, 11.4.2006, s. 1. (?) EYVL L 281, 23.11.1995, s. 31. Komission puolesta Jos& Manuel BARROSO Puheenjohtaja (?) EYVL L 370, 31.12.1985, s. 8.